1.ЧАС МАТЕРИЈАЛ ЗА УТВРЂИВАЊЕ ГРАДИВА ИЗ ГРАМАТИКЕ – СЛУЖБА РЕЧИ У РЕЧЕНИЦИ

ОДЕЉЕЊА 8/1 И 8/3

НАСТАВНИЦА: СНЕЖАНА БИШЕВАЦ

Реченица је мисао исказана речима.

Када речи ставимо у реченице и прилагодимо их једна другој оне добију своју службу.

Свака реч, или групе речи, у реченици морају имати своју службу ( функцију ).

Независни реченични чланови: СУБЈЕКАТ И ПРЕДИКАТ

Субјекат може бити ГРАМАТИЧКИ (када је у номинативу) и ЛОГИЧКИ ( када је у генитиву, дативу или акузативу).

ГРАМАТИЧКИ СУБЈЕКАТ: МАША је данас отпутовала на море.

ЛОГИЧКИ СУБЈЕКАТ: МАШИ је данас рођендан.

Предикат може бити ГЛАГОЛСКИ И ИМЕНСКИ.

ГЛАГОЛСКИ ПРЕДИКАТ ( састоји се од глагола у личном глаголском облику): Маша ЈЕ ОТПУТОВАЛА на море.

ИМЕНСКИ ПРЕДИКАТ ( састоји се од помоћних глагола ЈЕСАМ/БИТИ и именских речи): Маша ЈЕ ВРЕДНА, ПОСЛУШНА И ОДАНА ДЕВОЈЧИЦА.

Предикат може бити и СЛОЖЕН и ПРОСТ.

СЛОЖЕН ПРЕДИКАТ СЕ САСТОЈИ ИЗ ВИШЕ ГЛАГОЛА ( непотпуни глаголи захтевају допуну у виду другог глагола): Маша МОРА ДА ОТПУТУЈЕ код баке. Маша ТРЕБА ДА САЧЕКА позив.

ПРОСТ ПРЕДИКАТ СЕ САСТОЈИ ОД ЈЕДНОГ ГЛАГОЛА; Маша ЈЕ данас ОТПУТОВАЛА код баке.

Маша ЈЕ већ БИЛА ОТИШЛА код баке.

ЗАВИСНИ РЕЧЕНИЧНИ ЧЛАНОВИ:

АТРИБУТ, АТРИБУТИВ, АПОЗИЦИЈА, АПОЗИТИВ, ( одређују субјекат )

ОБЈЕКАТ ( прави и неправи ), ПРИЛОШКЕ ОДРЕДБЕ ( за место, време, начин, количину...) (одређују предикат)

ПАЖЊА!!!! У РАДНОЈ СВЕСЦИ НА СТРАНАМА 69,70, 71, 72. УРАДИТЕ ЗАДАТКЕ И ПОНОВИТЕ ГРАДИВО КОЈЕ СЕ ОДНОСИ НА СЛУЖБУ РЕЧИ У РЕЧЕНИЦИ.

У РАДНОЈ СВЕСЦИ УРАДИТЕ ЗАДАТКЕ КОЈИ СЕ ОДНОСЕ НА СЛУЖБУ РЕЧИ У РЕЧЕНИЦИ.

ЗАДАЦИ СЕ НАЛАЗЕ НА СТРАНАМА: 60,61,62,63,64,65.и 67.